**ZMLUVA O NÁJME POZEMKU**

podľa § 663 a nasl. a Občianskeho zákonníka

(ďalej len „zmluva“)

uzatvorená medzi zmluvnými stranami:

**Prenajímateľ:**

**Názov: Obec Zálesie**

sídlo: Trojičné námestie 1, 900 28 Zálesie

Zastúpený: Ing. Marián Perger, starosta

IČO: 00 682 110

Peňažný ústav: Všeobecná úverová banka a.s.

Číslo účtu (IBAN): SK04 0200 0000 0042 0894 3559

BIC (SWIFT): SUBASKBX

(ďalej len „**prenajímateľ**“)

**a**

**Nájomca:**

Názov: **FARMA FRESH SLOVAKIA, s.r.o.**

Sídlo: Seredská 247/4012, 917 05 Trnava-miestna časť Modranka

Zastúpený: Ing. Peter Hájik, konateľ

podľa výpisu z Obchodného registra Okresného súdu Trnava, oddiel: Sro, Vložka číslo: 14319/T

IČO: 36 238 813

Peňažný ústav: TATRA BANKA, a.s.

Číslo účtu IBAN): SK90 1100 0000 0026 2723 1565

BIC (SWIFT): TATRSKBXXXX

(ďalej len „**nájomca**“)

**Meno a priezvisko:**

Dátum narodenia:

Adresa trvalého pobytu:

Rodné číslo:

Bankové spojenie:

Číslo účtu:

Číslo telefónu:

E-mail:

**Obchodné meno:**

Právna forma:

Zastúpené:

Sídlo:

IČO:

DIČ:

Bankové spojenie:

Číslo účtu:

Číslo telefónu:

E-mail:

Zapísana: Obchodný register Okresného súdu oddiel:, vložka č.

(„prenajímateľ“ a nájomca“ ďalej spoločne aj ako „**zmluvné strany**“ a jednotlivo ako „**zmluvná strana**“)

**PREAMBULA**

1. Zmluvné strany uzatvárajú túto zmluvu podľa § 663 a nasl., Občianskeho zákonníka a v súlade s právnym poriadkom Slovenskej republiky.
2. Táto Zmluva a jej obsah je plne v súlade s Memorandom o vzájomnej spolupráci pri realizácii investičného zámeru zo dňa 30.10.2019 a Zmluvou o spolupráci zo dňa .................

Článok 1

Predmet a účel nájmu

1. Prenajímateľ je výlučným vlastníkom nehnuteľnosti – pozemku registra C-KN v k. ú. Zálesie, zapísanej naliste vlastníctva č. 340 ako parc. č. 1111/1o výmere 2212 m2, druh pozemku – zastavaná plocha a nádvorie, vedenej v katastri nehnuteľností Okresného úradu Senec, katastrálny odbor.
2. Prenajímateľ prenecháva a nájomca prijíma do nájmu za podmienok uvedených v tejto zmluve pozemok registra C-KN v k. ú. Zálesie a to pozemok parc. č. 1111/1 o výmere 2212 m2, druh pozemku – zastavaná plocha a nádvorie tak, ako je to zakreslené v kópii z katastrálnej mapy(ďalej len „**predmet nájmu**“ alebo „**pozemok**“). Kópia z katastrálnej mapy je neoddeliteľnou súčasťou tejto zmluvy ako Príloha č. 1.
3. Účelom nájmu je vybudovanienovej dvojpruhovej miestnej komunikácie nájomcom na jeho vlastné náklady a to podľa investičného plánu,podľa platnej a schválenej projektovej dokumentácie a budúceho vydaného stavebného povolenia na pozemku parc. č. 1111/1 vo výmere 2212 m2, (ďalej tiež ako „miestna komunikácia“).Pre vylúčenie akýchkoľvek pochybností sa zmluvné strany dohodli, že nájomca vybuduje novú miestnu komunikáciu len v rozsahu cestného telesa bez jej príslušenstva. Za príslušenstvo miestnej komunikácie sa na účely tejto zmluvy považuje všetko, čo nie je cestným telesom.
4. Nájomca vyhlasuje, že mu je známy faktický stav predmetu nájmu, ako aj právny stav predmetu nájmu podľa aktuálneho výpisu z listu vlastníctva. Nájomca vyhlasuje, že ku dňu podpísania tejto Zmluvy je predmet nájmu v stave spôsobilom na dohodnuté užívanie a v takomto stave ho do nájmu preberá. O odovzdaní a prevzatí predmetu nájmu bude spísaný osobitný protokol aj s fotodokumentáciou na ktorej bude zdokumentovaný reálny stav predmetu nájmu ku dňu jeho prevzatia nájomcom.

Článok 2

Vznik, doba a ukončenie nájmu

1. Nájom sa dojednáva na dobu určitú a to na dobu do 31.12.2024.

2. Nájomný vzťah môže byť ukončený len niektorým z nasledujúcich spôsobov:

a/ výpoveďou prenajímateľa a to z dôvodu závažného porušenia tejto zmluvy nájomcom. Za závažné porušenie zmluvy sa považuje najmä:

- ak nájomca najneskôr do 9 mesiacov odo dňa podpisu tejto zmluvy nezabezpečíprojektovú dokumentáciu pre vybudovanie miestnej komunikácie na pozemku,

- ak nájomca najneskôr do 15 mesiacov odo dňa podpisu tejto zmluvy nepodá žiadosť o vydanie stavebného povolenia pre vybudovanie miestnej komunikácie na pozemku,

- ak nájomca najneskôr do 18 mesiacov odo dňa podpisu tejto zmluvy nezabezpečí vydanie právoplatného stavebného povolenia pre vybudovanie miestnej komunikácie na pozemku,

- ak nájomca najneskôr do 22 mesiacov odo dňa podpisu tejto zmluvy nezačne vykonávať stavebné prácena vybudovanímiestnej komunikácie na pozemku,

- ak nájomca najneskôr do 26 mesiacov odo dňa podpisu tejto zmluvy nedokončí všetky na vybudovanímiestnej komunikácie na pozemku,

- ak nájomca najneskôr do 31.12.2024 mesiacov odo dňa podpisu tejto zmluvy nezabezpečí právoplatné kolaudačné rozhodnutie namiestnu komunikáciu na pozemku,

- ak nájomca poruší ktorékoľvek ustanovenie tejto zmluvy, a toto neodstráni ani napriek výzve prenajímateľa v dodatočnej primeranej lehote poskytnutej prenajímateľom,

- ak nájomca nezabezpečí nerušený prechod a užívanie pozemku pre všetkých okolitých vlastníkov alebo užívateľov nehnuteľností, ktorí využívajú pozemok ako prístupovú cestu k svojej nehnuteľnosti.

b/ písomným odstúpením od tejto zmluvy prenajímateľom v prípade

ba/ nezaplatenia dojednaného nájomného v lehote splatnosti uvedenej v článku 3 ods. 1 a 3 tejto zmluvy, a to ani po výzve prenajímateľa v dodatočnej primeranej lehote poskytnutej prenajímateľom,

bb/ ak nájomca prenechá predmet nájmu do podnájmu bez súhlasu prenajímateľa v rozpore s článkom 4 ods. 3 tejto zmluvy alebo,

cc/ zánikom alebo zrušením nájomcu,

c/ písomným odstúpením od zmluvy v súlade s touto zmluvou a/alebo s príslušnými ustanoveniami Občianskeho zákonníka.

d/ uplynutím doby nájmu.

e/ prevodom vlastníckeho práva k skolaudovanej miestnej komunikácii na prenajímateľa.

3. V prípade odstúpenia od zmluvy sa zmluva zrušuje dňom doručenia oznámenia o odstúpení od zmluvy druhej zmluvnej strane (ex nunc).

4. Pre prípad výpovede dojednali zmluvné strany trojmesačnú výpovednú lehotu. Výpovedná lehota začne plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.

Článok 3

Úhrada za nájom

1. Zmluvné strany sa dohodli, že nájomné za predmet nájmu v období od účinnosti tejto zmluvy do 31.12.2022 je mesačne vo výške 1,-- EUR za celý predmet nájmu.

2. Zmluvné strany sa dohodli, že nájomné za predmet nájmu v období od 01.01.2023 do 31.12.2024 je mesačne vo výške 2.500,-- EUR za celý predmet nájmu.

3. Nájomné za predmet nájmu v čiastke uvedenej v ods. 1 tohto článku sa nájomca zaväzuje uhrádzať počnúc dňom nadobudnutia účinnosti tejto zmluvy uvedenej v článku 6 ods. 2 v  pravidelných štvrťročných splátkach vždy do 15. dňa prvého mesiaca príslušného obdobia na účet prenajímateľa Všeobecná úverová banka a.s., číslo účtu SK04 0200 0000 0042 0894 3559.

4. Nájomné a ostatné finančné plnenia sa považujú za uhradené dňom pripísania na účet prenajímateľa uvedený v záhlaví tejto Zmluvy.

5. Zmluvné strany sa dohodli, že ak nájomca nezaplatí nájomné, pomernú časť nájomného riadne a včas, je povinný zaplatiť prenajímateľovi zmluvnú pokutu vo výške 0,05 % z dlžnej sumy za každý aj začatý deň trvania omeškania. Povinnosť nájomcu platiť úroky z omeškania podľa § 517 ods. 2 Občianskeho zákonníka nie je týmto dotknutá.

6. Prenajímateľ je oprávnený meniť každoročne k 01.04. (od 2. štvrťroka príslušného kalendárneho roka) výšku nájomného dohodnutého v zmluve o výšku miery inflácie stanovenej Štatistickým úradom SR za bezprostredne predchádzajúci kalendárny rok zverejnenú Štatistickým úradom v januári nasledujúceho roka. Zvýšenie nájomného prenajímateľ oznámi nájomcovi písomne, zaslaním doporučenej zásielky na adresu nájomcu uvedenú v záhlaví tejto zmluvy. Zvýšené nájomné je nájomca povinný platiť za obdobie od 01.04. v termínoch splatnosti nájomného dohodnutých v zmluve. V prípade, že oznámenie o zvýšení nájomného bude nájomcovi doručené po splatnosti nájomného za 2. štvrťrok, zaplatí nájomca rozdiel medzi pôvodným nájomným a nájomným zvýšeným o mieru inflácie v lehote 15 dní od doručenia oznámenia.

Článok 4

Práva a povinnosti nájomcu, sankcie

1. Nájomca je povinný užívať predmet nájmu v súlade s právnymi predpismi, ktoré sa vzťahujú na predmet nájmu a v rozsahu a na účel, dohodnutý v tejto zmluve. Taktiež je povinný na vlastné náklady zabezpečiť jeho ochranu pred poškodením alebo zneužitím.
2. Nájomca sa zaväzuje riadne sa starať o predmet nájmu, najmä zabezpečovať na vlastné náklady všetky úpravy a údržbu ako aj znášať zo svojho náklady spojené s neprimeraným užívaním predmetu nájmu.
3. Nájomca nie je oprávnený dať predmet nájmu do podnájmu alebo inej dispozície tretej osobe bez predchádzajúceho súhlasu prenajímateľa, s výnimkou odovzdania predmetu nájmu dodávateľovi stavebných prác. Za porušenie tejto povinnosti má prenajímateľ právo požadovať od nájomcu zmluvnú pokutu vo výške 300,--EUR za každý aj začatý deň trvania porušenia tejto povinnosti. Nájomca sa súčasne zmluvnú pokutu podľa predchádzajúcej vety zaväzuje zaplatiť na základe prenajímateľom zaslanej výzvy.

4. Nájomca sa zaväzuje umožniť prenajímateľovi alebo ním povereným tretím osobám kontrolu využívania prenajatého pozemku a umožniť prenajímateľovi vstup na tento pozemok, najmä za účelom kontroly dodržiavania nájomnej zmluvy a platných právnych predpisov súvisiacich s nájmom. Zmluvné strany konštatujú, že prenajatý pozemok je verejne prístupný a k vykonaniu kontroly podľa predchádzajúcej vety nie je potrebná súčinnosť nájomcu. Ak by nastala situácia, že prenajatý pozemok nebude verejne prístupný, zaväzuje sa nájomca zabezpečiť vstup prenajímateľovi alebo ním povereným tretím osobám na základe písomnej výzvy prenajímateľa doručenej nájomcovi aspoň 2 pracovné dni pred zamýšľaným termínom vstupu. Za nesplnenie tejto podmienky si zmluvné strany dohodli zmluvnú pokutu vo výške 1.000,00 EUR a to aj opakovane. Prenajímateľ je oprávnený požadovať úhradu zmluvnej pokuty za porušenie uvedenej povinnosti a nájomca sa v tomto prípade zaväzuje zaplatiť zmluvnú pokutu na základe prenajímateľom zaslanej výzvy.

5. Zodpovednosť za škody na predmete nájmu sa riadi ustanoveniami VI. časti, prvej a druhej hlavy Občianskeho zákonníka.

6. Po skolaudovaní miestnej komunikácie sa nájomca zaväzuje previesť vlastnícke právo k novo vytvorenej miestnej komunikácii do vlastníctva prenajímateľaza dohodnutú cenu 1,-- EUR (slovom jedno euro) a prenajímateľ sa zaväzuje miestnu komunikáciu od nájomcu kúpiť a to na základe výzvy ktorejkoľvek zmluvnej strany. Prenajímateľ i nájomca sú oprávnení vyzvať druhú zmluvnú stranu na uzatvorenie kúpnej zmluvy na vybudovanú miestnu komunikáciu do 3 mesiacov odo dňa právoplatnosti kolaudačného rozhodnutia na miestnu komunikáciu. Zmluvné strany sú povinné uzatvoriť kúpnu zmluvu na vybudovanú miestnu komunikáciu najneskôr do 30 dní od dňa doručenia výzvy druhej zmluvnej strany na jej uzatvorenie. Toto ustanovenie má pritom povahu zmluvy o budúcej zmluvy so všetkými následkami s nimi spojenými. V prípade, že nepríde k dohode a ani k splneniu tejto povinnosti zo strany nájomcu, je prenajímateľ na základe tejto zmluvy oprávnený domáhať sa na súde aby vyhlásenie vôle bolo nahradené súdnym rozhodnutím alebo je nájomca povinný v lehote 30 dní uviesť na výzvu prenajímateľa predmet nájmu do pôvodného stavu. V prípade, že nájomca v tejto lehote neuvedie predmet nájmu do pôvodného stavu, je prenajímateľ oprávnený uviesť predmet nájmu do pôvodného stavu, a to na náklady a riziko nájomcu.

7. Za nesplnenie povinnosti uvedenej v bode 6 tohto článku uviesť predmet nájmu do pôvodného stavu, si zmluvné strany dojednali zmluvnú pokutu vo výške 500,-- EUR za každý aj začatý deň, nasledujúci po dni, v ktorom sa má predmet nájmu uviesť do stavu podľa bodu 6 tohto článku, ktorú má prenajímateľ právo od nájomcu požadovať. Nájomca sa súčasne zmluvnú pokutu podľa predchádzajúcej vety zaväzuje zaplatiť na základe prenajímateľom zaslanej výzvy.

8. Nájomca je povinný udržiavať predmet nájmuv čistote primeranej účelu nájmu a v poriadku primeranom účelu nájmu. Za nesplnenie tejto podmienky, ak protiprávny stav nie je odstránený do 15 dní od doručenia písomnej výzvy prenajímateľa, si zmluvné strany dohodli zmluvnú pokutu vo výške 300,00 EUR a to aj opakovane. Prenajímateľ je oprávnený požadovať úhradu zmluvnej pokuty za porušenie uvedenej povinnosti, a to aj opakovane a nájomca sa v tomto prípade zaväzuje zaplatiť zmluvnú pokutu na základe prenajímateľom zaslanej výzvy.

9. Nájomca sa zaväzuje bez zbytočného odkladu oznamovať každú zmenu (zmenu sídla nájomcu, zmena vlastníctva pozemkov, ktoré sú v čase uzatvorenia tejto zmluvy vo vlastníctve nájomcu a pod.) ako aj všetky skutočnosti, ktoré by mohli ovplyvniť nájom.

10. V súlade s ust. § 545 Občianskeho zákonníka bolo zmluvnými stranami dohodnuté, že prenajímateľ je oprávnený požadovať od nájomcu náhradu škody spojenú s porušením povinností nájomcu, na ktoré sa vzťahuje zmluvná pokuta podľa tejto zmluvy vo výške presahujúcej výšku dohodnutej zmluvnej pokuty.

11. Zmluvné strany sa dohodli, že pre potreby doručovania akejkoľvek písomnosti bude miestom doručenia nájomcu sídlo nájomcu zapísané v obchodnom registri, v živnostenskom registri alebo adresa uvedená v záhlaví tejto zmluvy.

12. Nájomca berie na vedomie a súhlasí s tým, že písomnosť doručená do miesta doručenia podľa odseku 15. bude považovaná za doručenú priamo do vlastných rúk, a to i v prípade, ak bude vrátená prenajímateľovi ako písomnosť nájomcom neprevzatá. Ak nebude možné nájomcovi písomnosť doručiť na túto adresu podľa odseku 15. tohto článku a iná adresa nebude prenajímateľovi známa, považuje sa písomnosť nájomcovi za doručenú dňom jej vrátenia prenajímateľovi, a to aj v prípade, že sa nájomca o tom nedozvie.

13. Nájomca je povinný rešpektovať Zákon č. 543/2002 Z.z. o ochrane prírody a krajiny v znení neskorších predpisov. Za nesplnenie povinnosti, v prípade neodstránenia protiprávneho stavu do 15 dní od doručenia písomnej výzvy prenajímateľa, je prenajímateľ oprávnený požadovať od nájomcu zmluvnú pokutu vo výške 300,00 EUR a to aj opakovane. Nájomca sa súčasne zmluvné pokuty podľa tohto odseku zaväzuje zaplatiť na základe prenajímateľom zaslanej výzvy.

14. Nájomca sa pri výstavbe alebo prevádzke zaväzuje zabrániť alebo obmedziť činnosť, ktorou by došlo k záberu alebo poškodeniu zelene, zároveň je povinný chrániť zeleň v súlade s normou STN 83 710 o ochrane prírody. Za nesplnenie tejto povinnosti, v prípade neodstránenia protiprávneho stavu do 15 dní od doručenia písomnej výzvy prenajímateľa, má prenajímateľ právo požadovať od nájomcu zmluvnú pokutu vo výške 300,00 EUR. Nájomca sa súčasne zmluvnú pokutu podľa predchádzajúcej vety zaväzuje zaplatiť na základe prenajímateľom zaslanej výzvy.

15. Nájomca je povinný dodržiavať zákon č. 79/2015 Z. z. o odpadoch a o zmene a doplnení niektorých zákonov.Za každé nesplnenie tejto povinnosti, v prípade neodstránenia protiprávneho stavu do 15 dní od doručenia písomnej výzvy prenajímateľa, je prenajímateľ oprávnený požadovať od nájomcu zmluvnú pokutu vo výške 300,00 EUR a to aj opakovane. Nájomca sa súčasne zmluvné pokuty podľa tohto odseku zaväzuje zaplatiť na základe prenajímateľom zaslanej výzvy.

16. V prípade rozkopávky, záberu chodníkov alebo komunikácie je nájomca povinný požiadať o povolenie, zvláštne užívanie alebo o uzávierku miestnej komunikácie v zmysle cestného zákona, príslušný cestný správny orgán.Za nesplnenie povinnosti, v prípade neodstránenia protiprávneho stavu do 15 dní od doručenia písomnej výzvy prenajímateľa, je prenajímateľ oprávnený požadovať od nájomcu zmluvnú pokutu vo výške 300,00 EUR za každý deň omeškania za nesplnenie tejto povinnosti, a to aj opakovane. Nájomca sa súčasne zmluvné pokuty podľa tohto odseku zaväzuje zaplatiť na základe prenajímateľom zaslanej výzvy.

17. Nájomca je povinný zabezpečiť nerušený prechod a užívanie pozemku pre všetkých okolitých vlastníkov alebo užívateľov nehnuteľností, ktorí využívajú pozemok ako prístupovú cestu k svojej nehnuteľnosti. Za nesplnenie povinnosti, v prípade neodstránenia protiprávneho stavu do 5 dní od doručenia písomnej výzvy prenajímateľa, je prenajímateľ oprávnený požadovať od nájomcu zmluvnú pokutu vo výške 1000,00 EUR, a to aj opakovane. Nájomca sa súčasne zmluvné pokuty podľa tohto odseku zaväzuje zaplatiť na základe prenajímateľom zaslanej výzvy.

**Článok 5**

**Vyhlásenia a záruky**

1. Nájomca podpísaním tejto zmluvy vyhlasuje a zaručuje prenajímateľovi, ktorý uzatvára túto zmluvu spoliehajúc sa na tieto vyhlásenia a záruky, že:

1. nájomca je právnym subjektom platne existujúcim podľa zákonov Slovenskej republiky, podpisujúci je osoba oprávnená konať v mene nájomcu,
2. nájomca nie je v úpadku, nebol ním alebo jeho štatutárnym orgánom alebo treťou osobou podaný návrh na vyhlásenie konkurzu na jeho majetok a ani mu úpadok nehrozí,
3. nájomca nebol ako právnická osoba zrušený, či už likvidáciou alebo bez likvidácie a ani neprijal žiadne rozhodnutie za týmto účelom,
4. proti nájomcovi nie je vedené žiadne exekučné a ani iné konanie o výkon rozhodnutia alebo iné obdobné konanie, ktorého výsledkom by mohlo byť akékoľvek peňažné alebo nepeňažné plnenie, alebo iný právny záväzok na ťarchu nájomcu, ktorý by mohol zmariť alebo sťažiť plnenie záväzkov nájomcu vyplývajúcich z tejto zmluvy.

2. V prípade, že sa akékoľvek vyhlásenie alebo záruka podľa odseku 1 tohto článku ukáže ako nepravdivá alebo zavádzajúca, bude sa to považovať za hrubé porušenie tejto zmluvy, oprávňujúce prenajímateľa od tejto zmluvy jednostranne odstúpiť ako aj oprávňujúce prenajímateľa požadovať od nájomcu náhradu škody, ktorá mu nepravdivým alebo zavádzajúcim vyhlásením alebo zárukou vznikla.

Článok 6

Záverečné a spoločné ustanovenia

1. V súlade s ustanovením § 9a ods. 9 písm. c) zákona SNR č. 138/1991 Zb. o majetku obcí v znení neskorších predpisov tento nájom schválilo Obecné zastupiteľstvo obce Zálesie z dôvodu hodného osobitného zreteľa uznesením č . .............. zo dňa .................
2. Táto Zmluva nadobúda platnosť dňom podpisu obidvoma zmluvnými stranami a právne účinky nadobúda nasledujúci deň po dni jej zverejnenia na webovom sídle prenajímateľa, a to v súlade s ustanovením § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z.z. o slobodnom prístupe k informáciám v znení neskorších predpisov.
3. Zmluvu je možné meniť a dopĺňať po dohode zmluvných strán, a to len vo forme písomných a riadne očíslovaných dodatkov.
4. Neoddeliteľnou súčasťou Zmluvy sú:

Príloha č. 1 - Kópia z katastrálnej mapy a fotografie

Príloha č. 2 ­- LV č. 340

Príloha č. 3 - Uznesenie Obecného Zastupiteľstva obce Zálesie č. .................... zo dňa .............

1. Pre prípad, že niektoré z ustanovení tejto Zmluvy je alebo sa v budúcnosti stane z akéhokoľvek dôvodu neplatným alebo neúčinným, v takomto prípade platnosť ostatných ustanovení Zmluvy nie je dotknutá. Namiesto neplatného alebo neúčinného ustanovenia bude platiť primeraná úprava, ktorá sa v rámci prípustnosti platného právneho poriadku čo najviac približuje účelu zrejme sledovanému zmluvnými stranami pri uzavieraní tejto Zmluvy.
2. Zmluvné strany sa dohodli že ich právne vzťahy, ktoré vzniknú na základe tejto Zmluvy a v súvislosti s jej realizáciou, sa budú riadiť právom Slovenskej republiky, a to ustanoveniami Občianskeho zákonníka v platnom znení. Na právne vzťahy v tejto Zmluve zvlášť neupravené sa použijú primerane ustanovenia Občianskeho zákonníka v platnom znení.
3. Zmluvné strany sa dohodli, že všetky spory, ktoré vzniknú z tejto Zmluvy, vrátane sporov o jej platnosť, výklad alebo zrušenie, vrátane sporov týkajúcich sa výkladu a/alebo platnosti ustanovení tejto Zmluvy, budú riešiť predovšetkým dohodou. Ak vzájomná dohoda nebude možná, o spore rozhodne príslušný súd SR .
4. Táto Zmluva je vyhotovená v štyroch (4) rovnopisoch s platnosťou originálu, pričom päť (2) rovnopisov dostane prenajímateľ a dva (2) rovnopisy dostane nájomca.
5. Práva a povinnosti zmluvných strán z tejto zmluvy prechádzajú v neobmedzenej miere aj na právnych nástupcov zmluvných strán.
6. Zmluvné strany si Zmluvu prečítali, všetky jej ustanovenia sú im jasné a zrozumiteľné, pričom vyjadrujú ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

V Zálesí, dňa V ......................., dňa

Prenajímateľ Nájomca

.................................... ..........................................................

**Obec Zálesie FARMA FRESH SLOVAKIA, s.r.o.**

**Ing. Marián Perger** **Ing. Peter Hájik**

starosta obce konateľ spoločnosti